# Balaklavos pilies griuvėsiai

Adomas Mickevičius

> Utwór opracowany został w ramach projektu Wolne Lektury przez fundację Wolne Lektury.

Šitie mūrai, sulūžę į grioves[2] pakriaušes,
Puošė tave ir gynė, Kryme nedėkingas!
Dabar kiurkso ant kalnų lyg didžiulės kiaušės[3] ;
Juose kirminas bręsta bei žmogus nuodingas.

Lipkime ant bokštelio. Štai spokso išaušęs
Raštas ant erbo[4]; vardas gal rykio[5] grausmingas,
Kurs baugino kariją, nūnai pasišiaušęs,
Vynlapiu apsigaubęs lyg vabzdys niekingas.

Čionai[6] kaldavo graikas atenišką dabą.
Čia italas mongolams[7] geležis atmėtė,
Ir mekkietis[8]namazą[9] būdavo nyniuoja.

Šiandien kovai joudsparniai skrieja apie[10] grabą,
Lyg pilyj[11], kurią maras visiškai išvėtė,
Vėluvos[12] gedulingos bokštuos plevėsuoja.

Balaklavos pilies griuvėsiai. — Ant Balaklavos kalnų stūkso griuvėsiai stiprovės, kurią buvo pastatę graikai, Mileto išeiviai. Paskui genujiečiai čia pastatė Čembalo tvirtapilę. [przypis redakcyjny]

į grioves — į duobes. [przypis edytorski]

kiaušės — lukštai, nuolupos. [przypis edytorski]

erbas — vok. die Erbe — tėvų palikimas; iš to netaisyklingai kilo lenkų „herb” ir rusų „gierb” — bajorų giminių ženklai. [przypis tłumacza]

rykio — valdovo, karaliaus. [przypis edytorski]

Čionai — čia. [przypis edytorski]

mongolas — tautos vardas, kuriuo čionai pavadinti totoriai, Krymo gyventojai. [przypis tłumacza]

mekkietis — išpažintojas mahometonų tikėjimo, kurio centru yra miestas Mekka Arabijoje. [przypis tłumacza]

namazas — musulmonų relgihinė apeiga. [przypis edytorski]

apie — čia: aplink. [przypis edytorski]

pilyj — trump.: pilyje. [przypis edytorski]

Vėluvos — vėliavos. [przypis edytorski]